Pamantasang Pambabae ng Pilipinas

Ang  Pamantasang Pambabae ng Pilipinas, gisnan na Philippine Women's University (PWU) ay isang paaralang tersiyaryo na itinatag noong mga maagang 1900. Ito ay nagsimula bilang isang institusyong eksklusibo para sa mga batang babae ng Maynila at karatig. Subalit kinalaunan, mula ng dekada 1970s ay nagsimula ang PWU na tumanggap ng kapwa mga babae at lalaki bilang kanyang mga magaaral (coeducational).

 Kasaysayan 

 Mga paunang taon 
Noong 1919 sa panahon ng kolonyal na Amerikano, ang Philippine Women's University ay itinatag bilang Philippine Women's College (PWC) ng isang pangkat ng mga kababaihang Pilipino na binubuo nina Clara Aragon, Concepcion Aragon, Francisca Tirona Benitez, Paz Marquez Benitez, Carolina Ocampo Palma, Mercedes Rivera at Socorro Marquez Zaballero sa tulong ng abugado nilang si José Abad Santos. Ito ay nagkaroon ng paunang pagpapatala ng 190 mga mag-aaral.

Ang kolonyal na pamahalaan ng Estados Unidos ay nagbigay ng katayuan sa unibersidad ng Philippine Women's College noong 1932, at pinalitan ng pangalan bilang Philippine Women's University. Ito ang kauna-unahang pamantasan na itinatag para sa kababaihan sa Asya. Ang kanyang mga programang pang-akademiko ay batay sa mga layunin ng mga tagapagtatag na sanayin ang mga Pilipina sa pananagutang sibiko.

 Ikalawang Digmaang Pandaigdig 
Ang pamantasang PWU ay nakaligtas sa pagsakop ng mga Hapones sa Pilipinas noong Ikalawang Digmaang Pandaigdig mula 1942 hanggang 1945. Ang kampus nito, isang gusaling sumasakop sa isang buong bloke ng lungsod, ay ginawang pagamutan, na kinilala bilang Pagamutan ng Maynila, na humantong sa kasalukuyang Ospital ng Maynila. Ang naturang gusali ng pamantasan ay nagtamo ng malaking pinsala sa panahon ng digmaan at halos hindi nakaligtas sa pagkubkob noong Labanan sa Maynila noong 1945. Ipinagpatuloy ng paaralan ang mga operasyon nito ilang buwan bago ang pagkakaloob ng kalayaan sa Pilipinas ng Estados Unidos noong Hulyo 4, 1946.

 Sa kasalukuyan 
Nagbukas ang PWU sa elementarya at sekondaryang edukasyon nang itatag nito ang Jose Abad Santos Memorial School (JASMS) na ngayon ay may dalawang kampus sa Maynila at Lungsod Quezon; na ngayon ay tinatawag na PWU JASMS.

 Sa mga ibang bahagi ng Pilipinas 
Wala pang 50 taon mula nang itatag ang unibersidad, nagbukas ang PWU ng mga katulad na kampus para sa kababaihan sa bansa, tulad ng sa Lungsod ng Iloilo  sa Visayas at Lungsod ng Dabaw sa Mindanao (binuksan noong Hunyo 8, 1953, at aktibong gumagana bilang 'Philippine Women's College of Davao' o PWC).Philippine Women’s College of Davao Noong 1972, binili ng Iloilo City Colleges (ngayon ay University of Iloilo) ang PWC ng Iloilo campus sa Jaro District. Ginawa nilang Don Benito Lopez Memorial Hospital ang mga gusali. Makalipas ang labinlimang taon, noong 1987, ang Don Benito Lopez Memorial Hospital ay nakuha ng West Visayas State University. Ito ay naging WVSU Hospital, isang tersiyaryo paaralan sa pagtuturo at pagsasanay ng pagamutan.

 Paggunita 

Tingnan din: Talaan ng mga unibersidad at kolehiyo sa Pilipinas

Mga sanggunian

*